stanford-oval/wikipedia huggingface dataset:
צ'יזרינג
ביאורים

↑  באנגלית tor, מחשוף המתרומם בחדות מעל לסביבתו, מקור המילה בקורנית ופירושה הר
הערות שוליים

↑  Cambrian Archaeological Association (1896). Archaeologia cambrensis. W. Pickering. pp. 251–252.
↑  E. H. W. Dunkin (1870). "Anticipated Destruction of the Cheesewring". Nature. 2 (32): 101. doi:10.1038/002101c0.
↑  Chapman, Sarah; Chapman, David (2008). Iconic Cornwall. Penzance: Alison Hodge. p. 114. ISBN 978-0-906720-57-8.
קרדק

קרדקים  (כנראה מפרסית עתיקה: -kāra-tāka*) היו סוג של חיל רגלים שלחמו בשירות ממלכת פרס האחמנית.
תיאור

אריאנוס מציין שבקרב איסוס השתתפו 30,000 "קרדקים" הוא מציין שהם היו דומים להופליטים רק פחות כבדים. מקורות אחרים לקרב לא מציינים את הקרדקים. קורטיוס רופוס לדוגמה מציין "חיילים רגליים ברברים" שתפקידם לא ברור, ככל הנראה הכוונה לקרדקים. גם קורנליוס נפוס ב-"חיי דטמס" מציין שהמלך ארתחששתא השני השתמש בקרדקים לדיכוי מרד הסטרפים. פוליביוס מציין שהמלך אנטיוכוס השלישי השתמש בקרב רפיח ב-1,000 קרדקים. סטרבון מציין שהם זכו לאימון מסודר והיו בעל כושר גופני גבוה. ניכר שבניגוד לספרברה הם לא גויסו אד הוק והיו חיילים טובים יותר.
ראו גם

צבא ממלכת פרס האחמנית
טקברה
ספרברה
לקריאה נוספת

CHARLES, MICHAEL B.. “THE PERSIAN ΚΑΡΔΑΚΕΣ”. The Journal of Hellenic Studies 132 (2012): 7–21
הערות שוליים

↑  אריאנוס, 6, 8, 2.
↑  קורטיוס, 3, 9, 2 - 3.
↑  קורנליוס נפוס, "חיי דטמס", 8.
↑  פוליביוס, ספר חמישי, 71.
↑  סטרבון, 18, 3, 15.
↑  הערך קרדקים באנציקלופדיה איראניקה
קדרת תפוחי אדמה

| --- | --- |

 
 מאכלים
 סוג:  מנה 
 מטבח:  המטבח ההונגרי, המטבח האוקראיני 
 מוצא:  הונגריה 
 מרכיבים עיקריים:  תפוח אדמה, שמנת חמוצה, ביצה, נקניקים הונגרים, סאלו 
 
קדירת תפוחי אדמה או שכבות תפוחי אדמה (בהונגרית: Rakott krumpli) הוא מנה הונגרית של "קערה אחת".
מאפיינים

במנה זו יש הכל ביחד ועשויה עם תפוחי אדמה, נקניק, ביצים, שמנת חמוצה, אולי סאלו ונקניקיות. אפשר לפזר גבינה מעל ו/או בין השכבות לפני האפייה ויש רעיונות צמחוניים במקום בשר. היא גם יכולה להיות כך מנה כשרה ללא הבשר.
היסטוריה

קדירת תפוחי אדמה זו היא מנה מאוד נפוצה בהונגריה. המנה הוזכרה לראשונה במהדורת 1840 של "ספר הבישול הלאומי ההונגרי" של אישטוואן ציפראי. "קרוב משפחתו" הקרוב ביותר של מאכל זה הוא הטרטיפלט הצרפתי.
הכנה

את תפוחי האדמה המבושלים והמקולפים פורסים ואז מניחים את הפרוסות בשכבות בקערה חסינת אש מרוחה בחמאה או משומנת. בין שכבות תפוחי האדמה מניחים ביצים קשות פרוסות, נקניק מעושן ושמנת חמוצה כך שהשכבה התחתונה והעליון תישאר תמיד תפוחי אדמה. מעלשיכבת תפוחי האדחה העליונה מניחים את השמנת החמוצה שנותרה. אפשר להניח גם חמאה בין השכבות. אפשר להוסיף פיסות בייקון. אפשר להכין את המנה גם עם רוטב בשמל. התבשיל נאפה בתנור עד להשחמה.
מנות דומות

טרטיפלט (Tartiflette) (בצרפתית)
מוסקה
הערות שוליים

↑  מתכון כשר לקדירת תפוחי אדמה (באנגלית)
↑  Fehér Béla (2006-12-02). "A tokányrejtély". MNO. אורכב מ-המקור ב-2015-04-19. נבדק ב-2015-06-21.
↑  "Gourmet Fesztivál: fókuszban a rakott krumpli". NL Cafe. 2014-05-15. אורכב מ-המקור ב-2015-06-21. נבדק ב-2015-06-21.
↑  "A frankó rakott krumpli 5+2 pontja". Origo. 2014-01-22. אורכב מ-המקור ב-2015-06-21. נבדק ב-2015-06-21.
קייסי ספונר

| --- | --- |

 לידה:  2 בפברואר 1970 (בן 54) את'נס, ארצות הברית 
 מוקד פעילות:  ארצות הברית 
 תקופת הפעילות:  מ-1998 
 מקום לימודים:  בית הספר לאמנות של מכון שיקגו, אוניברסיטת ג'ורג'יה 
 סוגה:  אינדי רוק 
 פרופיל ב-IMDb
 
קייסי דייוויד ספונר (באנגלית: Casey David Spooner נולד ב-2 בפברואר 1970) הוא מוזיקאי ואמן אמריקאי. הוא מתגורר בפריז, לוס אנג'לס וניו יורק.
ספונר הקים ביחד עם וורן פישר את צמד פישרספונר (אנ'), שזכה להצלחה בין-לאומית בסצנת הדאנס בעשור הראשון של המאה ה-21.
ביוגרפיה וחינוך

ספונר נולד באת'נס, ג'ורג'יה. הוא למד באוניברסיטת ג'ורג'יה ולאחר מכן המשיך ללמוד בבית הספר לאמנות של שיקגו.
קריירה > מוזיקה

ספונר תרם ועבד על הופעות עם דוריקה (אנ'), קולקטיב אמנויות שבסיסו בשיקגו ובניו יורק.
קייסי הצטרף לאנסמבל הניסיוני קבוצת ווסטר (אנ') ובשנת 2007, לקח על עצמו לגלם אחיה של אופליה במחזמר "המלט". בשנת 2009, ספונר יצא לסיבוב הופעות בתור די ג'יי ובהמשך לכך הוציא אלבום בשם Entertainment. הוא גם הופיע עם קבוצת ווסטר במהלך תקופה זו והשתתף במספר הופעות. בינואר 2010, הפיץ ספונר את עבודת הסולו הראשונה שלו באינטרנט, "Faye Dunaway", כתצוגה מקדימה של אלבום סולו משנת 2010 בשם Adult Contemporary. האלבום, לפי דבריו של ספונר בטוויטר, הוקלט ישירות לאחר הקלטת האלבום Entertainment, והיה אמור לצאת בסופו של דבר ב-2010. בשנה העוקבת, ספונר היה מופע החימום של Scissor Sisters בסיבוב ההופעות של הלהקה באמריקה הצפונית.
בנובמבר 2019, ספונר טען שהוא היה שותף לכתיבה של השיר "God Control" מאת הזמרת-יוצרת האמריקאית מדונה, אך מעולם לא קיבל קרדיט או פיצוי על כך. לטענתו, הוא הלחין את השיר בעת שמירווה ביקש ממנו לשכתב את המילים ולמקסס (אנ') את האודיו של גרסת הדמו לאלבום הסולו שלו, שבו רצה לשיר בשפה האנגלית על פוליטיקה אמריקאית. זמן קצר לאחר מכן, מירווה נטש את הפרויקט כדי לעבוד עם מדונה; ספונר הביע עניין בעבודה עם הזמרת אך מעולם לא קיבל תגובה. כשספונר שמע לראשונה את המנגינה של "God Control", הוא הרגיש שהיא דומה מדי לזו שהלחין והאשים את המפיק בשימוש ביצירתו ללא רשות; לאחר מכן הוא פרסם קטע, המשווה את שני השירים, בחשבון האינסטגרם שלו. לדבריו, ברגע שמדונה שמעה זאת, היא יצרה עמו קשר בטענה שאינה מודעת לתרומתו, והציעה לו 10,000 דולרים כמקדמה – שהוגדלה מאוחר יותר ל-25,000 דולרים – כמו גם חמישה-עשר אחוזים מזיכוי הכתיבה והתמלוגים. ספונר דחה זאת, כיוון שלטענתו יקבל 10,000 דולרים בלבד במסגרת ההסדר של 25,000 הדולרים לאחר הורדת המיסים ושכר הטרחה. בהמשך לכך, הצהיר כי ”אין כסף במכירות תקליטים. אפילו לא למדונה”, ודרש שישלמו לו אחוז אחד מרווחי ההופעות של הזמרת כדי ”לכסות את התרומה והנזקים שלי”.
הוא הוציא סינגל סולו בשנת 2020 בשם "I Love My Problems".
קריירה > אמנות וקולנוע

ספונר כתב חלק גדול מהפסקול של הסרט D.E.B.S. משנת 2004. ב-2012 הוא ביים יחד עם אדם דוגאס את הסרט העצמאי "אבק".
ספונר הכריז על כוונתו לרוץ לבחירות לנשיאות ארצות הברית 2020, ב-4 ביולי ב-2019.
הערות שוליים

1 2 3  Casey Spooner on working every possible angle, thecreativeindependent.com
↑  Fischerspooner, Tumblr
1 2  Daniel Avery Senior Editor, Another Gay Man Just Announced He's Running for President, Newsweek, ‏2019-07-09 (באנגלית)
↑  Interview: Casey Spooner of Fischerspooner, COOL HUNTING®, ‏2014-09-12 (באנגלית אמריקאית)
↑  Casey Spooner, Chris Reynolds, David Palmer, Kyle Johnson, Robert Aaron, Adrian Hartley, Leslie Meils, Guy Licata, Astrid Suryanto, Heather Porcaro, Natalie Weiss, Warren Fischer, Nicolas Vernhes, Fischerspooner, Entertainment, Abilio Silva E Semanas Lda, 2009-05-26. (בenglish)
↑  "Kickstarter Project"
↑  "Casey Spooner claims he co-wrote Madonna's 'God Control' but hasn't been paid"
1 2 3 4  "Casey Spooner Says Madonna Didn't Pay or Credit Him for 'God Control'"
↑  "Fischerspooner's Casey Spooner Says Madonna Didn't Pay or Credit Him for Madame X Song"
↑  Sam Moore, Watch ex-Fischerspooner member Casey Spooner's carnival video for 'I Love My Problems', NME, ‏2020-03-13 (באנגלית בריטית)
↑  D.E.B.S., 2005-03-25, נבדק ב-2023-11-21
↑  WATCH: Trailer for Adam Dugas & Casey Spooner film 'Dust', www.out.com (באנגלית)
↑  theCollectiveShift, thecollectiveshift.com
↑  Mariah Cooper, Gay singer Casey Spooner announces U.S. presidential bid, www.washingtonblade.com, ‏2019-07-08 (באנגלית אמריקאית)
| --- | --- |
בקרת זהויות :  GND: 114171972X  ISNI: 0000 0001 3201 3584  LCCN: no2015120149  MusicBrainz: c6a64a23-db7a-47fb-8e78-05f9b4603a46  VIAF: 317285315   WorldCat (עם VIAF): 317285315
קרב לוס

קרב לוֹס (Loos, בחולם מלא) היה החלק שנטלו הבריטים על עצמם בקרב ארטואה השלישי, אשר היה אחד מקרבות החזית המערבית במלחמת העולם הראשונה, כאשר את הגזרות האחרות תקפו הצרפתים. הקרב נערך בין 25 בספטמבר ל-14 באוקטובר 1915 בלוס-אן-גואל אשר בפאתי העיר ליל. הייתה זו ההתקפה הבריטית הגדולה באותה חזית באותה שנה. בקרב זה עשו הבריטים לראשונה שימוש בנשק כימי. חידוש אחר באותו קרב הייתה הופעתו המשמעותית הראשונה של הצבא החדש, אותו גייסה בריטניה לאחר פרוץ המלחמה. למרות שיפור בשיטות ובציוד הלחימה, הרי להוציא מספר הישגים מקומיים, תוך ספיגת אבדות כבדות, הבריטים לא הצליחו להבקיע את הקו הגרמני.
רקע

סיום מלחמת התנועה בסוף סתיו 1914 הביא להיווצרות בליטה בקו הגרמני, החודרת מערבה אל תוך קו מדינות ההסכמה. מיקום הבליטה היה מצפון לאראס ומדרום ללנס, שם עבר קו החזית מצפון לדרום, ולזו היה פוטנציאל לסכן את קווי התחבורה של כוחות מדינות ההסכמה שבסמוך לחזית באותו מקום. בליטה זו, יחד עם היותה של לנס צומת כבישים ומסילות ברזל חשוב, היוותה מטרה לשורת התקפות של צבאות מדינות ההסכמה החל מן החודשים האחרונים של 1914. כך הפכה ארטואה למוקד של כמה מן הקרבות המרים ביותר במלחמה. בין 17 בדצמבר 1914 ל-13 בינואר 1915 לחמה הארמייה העשירית הצרפתית בקרב ארטואה הראשון, תוך שהיא מקבלת סיוע מהארמיות השנייה והשמינית, בהמשך השנה נערך בסמוך קרב רכס וימי ואחריו קרב ארטואה השני. עד לסתיו 1915, כל הקרבות האלה הביאו לשינויים מעטים בלבד בקו החזית, אם כי הבליטה הגרמנית 'ננגסה' מעט.
פני השטח והכוחות

כללית, פני השטח בארטואה מישוריים, תוך שיפוע קל, כאשר המזרח גבוה מן המערב, אך משובצים בגבעות סלעי גיר נמוכות. רכס וימי, המורכב משרשרת גבעות המתמשכת מספר ק"מ מדרום מזרח לצפון מערב, נמצא בבסיסה המזרחי של הבליטה בחזית הגרמנית. מצפון מערב לרכס וימי משתרע רכס נוטרה דאם דה לורט (Notre Dame de Lorette) העובר ממזרח למערב, בקירוב, והוא נכלל ברובו בשטח שבשליטה צרפתית, ובחלקו הקטן בשטח בשליטה גרמנית. בין שני הרכסים הנמוכים עבר מצפון לדרום הכביש מלנס לאראס. שני נהרות חוצים את הזירה, שניהם ממזרח למערב, סקארפ, מעט מצפון לאראס, וקארנסי (Carency), מלנס ועד לקצה המערבי של הבליטה.
על גזרת ארטואה, ממנן (Menin) בצפון, לאורך 90 ק"מ, ועד דרומה לאראס, הגנה הארמייה השישית בפיקודו של רופרכט, נסיך הכתר מבוואריה. אותה ארמייה כללה 13 דיוויזיות, מהן שתיים בעתודה. הגרמנים, שלא תקפו כמעט באותה שנה, הקימו קו הגנה שני חזק, מתוך כוונה לקדם אפשרות של הבקעה ראשונית של צבאות מדינות ההסכמה. בגזרת ההתקפה פעל הקורפוס ה-4 תחת פיקודו של פרידריך זיקסט פון ארמין עם הדיוויזיות ה-7, ה-8 וה-123. כמו כן היו מעורבים כוחות מהקורפוס ה-7 בראשות הרמן פון פרנסואה עם הדיוויזיות ה-14 וה-117, דרומית לתעלת לה באסה בין לה באסה לאולוך.
מפקד חיל המשלוח הבריטי באמצע 1915 היה הגנרל ג'ון פרנץ'. הארמייה הראשונה הבריטית, בפיקודו של גנרל דאגלס הייג, החזיקה בקטע של קו החזית צפונית לצרפתים, מצפון לבליטה האמורה ועד לאיפר. כוונתם הייתה להבקיע את קו החזית שממזרחם, בין לוס ללה בסה (La bassée) הנמצאת כעשרה ק"מ מצפון ללוס, בכוח של שני קורפוסים: הקורפוס ה-1 (הדיוויזיות ה-2, ה-7 וה-9) תחת יוברט גוף בצפון ומדרום לו הקורפוס ה-4 (הדיוויזיות ה-1, ה-15 וה-47) תחת הנרי רולינסון. קורפוס נוסף, הקורפוס ה-11 (הדיוויזיות ה-21, ה-24 של צבא קיצ'נר והמשמר) תחת ריצ'רד האק ודיוויזיית הפרשים השלישית עמדו הכן במטרה לשגר עתודות, אשר כלקח מן הקרבות הקודמים, הוחזקו בקרבת מקום, כדי להשיג הכרעה לאחר השגת ההבקעה. הכוח התוקף הבריטי מנה שש דיוויזיות ונהנה מיתרון מספרי בחזית אותה תקף, לעיתים עד כדי 1:7. כמו כן, במטרה לשפר את סיכויי הכוח התוקף, תוכננה התקפת הסחה, אף היא בכוח של שני קורפוסים. כמו כן, תוכננה התקפת הסחה באזור איפר, צפונה יותר, מעבר לגבול הבלגי. בקטע החזית שבין לנס לאראס הצרפתים תכננו לתקוף באמצעות הארמייה העשירית. הגנרל פרדיננד פוש פיקד על המתקפה כולה, הצרפתית והבריטית כאחד.
פני השטח השטוחים וקו ההגנה הגרמני הרציף לא אפשרו איגוף או מסתור, והגבילו מאוד את אפשרות ההפתעה. כתחליף חלקי לכך תוכננה הפגזה של ארבעה ימים כדי לערער את המערך הגרמני. כן תוכננה התקפה בחזית רחבה, שכן ניסיון הקרבות הקודמים הורה כי בהתקפה בחזית צרה קל למגינים לרכז את אישם בתוקפים.
הקרב

ב-21 בספטמבר פתחו הבריטים בהפגזה אדירה. למרות שנורו כ-250,000 פגזים בארבעת הימים הראשונים, זו לא הביאה לתוצאות מספקות, אך כמובן שמנעה כל אפשרות של הפתעה. בנוסף, הבריטים פזרו 140 טון של גז כלור, אשר ההכנות לשימוש בו נשמרו בסוד, בהצלחה מעורבת, שכן במספר מקרים הגז חזר ונשב לכיוון התוקפים, אשר סבלו בעטיו מ-2,632 אבדות, מהן שבעה הרוגים. ההפגזות הבריטיות, מכאן ועד סוף הקרב, הסתייעו בתצפיות ממטוסים, ואלה אף סייעו בהפצצות טקטיות. ההתקפה הרגלית החלה ב-25 בחודש בשעה 6:30. כבר בשלב ההתקדמות אל היעד דרך שטח ההפקר, סבלו הבריטים אבדות כבדות, אל מול אש הגרמנים, כולל מכונות ירייה, אשר ההפגזה הבריטית המקדימה לא חיסלה את קיניהן. בכל זאת, לא מעט בשל עליונותם המספרית, הבריטים הצליחו לחדור בכמה מקומות את הקו הגרמני, וכן לכדו את העיירה לוס-אן-גואל (Loos-en-Gohelle). כך הצליחו הבריטים לכבוש בליטה שרוחבה מצפון לדרום כשבעה ק"מ ועומקה כשלושה ק"מ, באגף הימני, הדרומי, של התקפתם, דבר שהיה הישג לא מבוטל בתנאי מלחמת החפירות. עם זאת, החדירה לא נוצלה כהלכה. בעיות קשר ואספקה, והתגבורות שבוששו לבוא, מנעו את הבקעת הקו הגרמני. הקרב התחדש למחרת היום עת התקפה נוספת נקבעה לשעה 11:00. התגבורות שהגיעו לבסוף הוטלו לקרב טיפין-טיפין ובצורה זו התמסמסה יעילותן ככוח שיכול להשיג הכרעה. ההגנה הגרמנית התייצבה, וניסיונות הבריטית להבקיעה בעזרת התגבורות - נהדפו תוך ספיגת אבדות כבדות מאוד. בנוסף, חלק מן הכוחות התוקפים תעו בדרכם. באחת ההתקפות איבדו 12 גדודים כ-8,000 מתוך כ-10,000 חיילים תוך ארבע שעות. ב-28 לחודש הבריטים, אשר ספגו יותר מ-20,000 אבדות, אמרו נואש, וחדלו לתקוף, בעוד הגרמנים מצליחים בהדרגה להחזיר לידיהם עד תחילת אוקטובר חלק מן העמדות שאיבדו ביום ההתקפה הראשון, ב'מגנן הוהנצולרן' ובסביבתו, מצפון ללוס. ב-8 באוקטובר ערכו הגרמנים מאמצים בלתי מוצלחים לכבוש חזרה את העמדות שאיבדו קודם לכן, ושנותרו באותו מועד בידי הבריטים. התקפה בריטית אחרונה, ב-13 באוקטובר, נכשלה אף היא תוך ספיגת אבדות מחרידות.
אחרית דבר

קרב לוס וקרב ארטואה השלישי קדמו למתקפה בשמפאן בסתיו 1915 ולקרב אראס (1917). כל אלה ועוד אחרים, כפי שמעידה סמיכות המקום של שדות הקרב, אף הם לא הביאו לתוצאות ניכרות ולשבירת הקיפאון בקווי החזית באזור. קרב לוס לא היה אם כך, יוצא דופן מבחינה זו. אבדות הבריטים בקרב לוס היו 59,247 חיילים (כולל מתקפת ההסחה), ואבדות הגרמנים מוערכות ב-26,000 חיילים. עקב קרב לוס איבד הגנרל פרנץ' את מעמדו בפיקוד על חיל המשלוח הבריטי, והוחלף על ידי הגנרל דאגלס הייג.
הסופר רוברט גרייבס, אשר שירת כקצין בחזית המערב, תיאר את קרב לוס ואת הימים שאחריו בספרו "שלום ולא להתראות" (תרגום חופשי משם הספר באנגלית: "Goodbye to All That"), אחד מן הספרים הידועים ביותר אודות מלחמת החפירות.
לקריאה נוספת

עברית:
רוברט גרייבס, שלום ולא להתראות, תרגם מאיר ויזלטיר, הוצאת זמורה ביתן בשיתוף משרד הביטחון, 1987.
אנגלית:
Bolwell, F. A. (1917). With a Reservist in France (A Personal Account of All the Engagements in Which the 1st Division 1st Corps Took Part, viz; Mons (including the retirement), the Marne, the Aisne, First Battle of Ypres, Neuve Chapelle, Festubert and Loos) (PDF). New York: Dutton. OCLC 1894557. נבדק ב-13 בספטמבר 2013. {{cite book}}:  (עזרה)
O'Dwyer, M. F. (1918). War Speeches (PDF). Lahore: Superintendent Government Printing. OCLC 697836601. נבדק ב-15 ביולי 2013. {{cite book}}:  (עזרה)
Warner, P. (1976). The Battle of Loos. London: HarperCollins. OCLC 2962457.
Beach, J. (2004). British Intelligence and the German Army 1914–1918 (PhD). London: London University. OCLC 500051492. נבדק ב-29 במאי 2015. {{cite thesis}}:  (עזרה)
Brown, I. M. (1996). The Evolution of the British Army's Logistical and Administrative Infrastructure and its Influence on GHQ's Operational and Strategic Decision-Making on the Western Front, 1914–1918 (PhD). London: London University. OCLC 53609664. נבדק ב-29 במאי 2015. {{cite thesis}}:  (עזרה)
Peaple, S. P. (2003). The 46th (North Midland) Division T. F. on the Western Front, 1915–1918. Thesis (PhD). Birmingham: Birmingham University. OCLC 500351989. נבדק ב-13 בספטמבר 2013. {{cite thesis}}:  (עזרה)
Simpson, A. (2001). The Operational Role of British Corps Command on the Western Front 1914–18 (PhD). London: London University. ISBN 1-86227-292-1.
רגלים בריטים מתקדמים מבעד לענני גז בלוס. 25 בספטמבר 1915. תמונה שצולמה ככל הנראה על ידי אחד החיילים
קלאו צהוב-ראש

| קלאו צהוב-ראש |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קלאונאים
תת־סדרה:: תרופודה
משפחה:: קלאוניים
סוג:: קלאו צבוע
מין:: קלאו צהוב-ראש
שם מדעי
 Rhabdotorrhinus exarhatus ‏טמינק, 1823

קלאו צהוב-ראש (שם מדעי: Rhabdotorrhinus exarhatus) הוא מין של עוף טרופי במשפחת הקלאוניים האנדמי לאינדונזיה באזור סולאווסי ולאיים הסמוכים.
מאפיינים

קלאו צהוב-ראש חי בביצות ויערות עד. הוא קלאו קטן יחסית למינים האחרים במשפחה, אורכו רק 53 ס"מ לעומת מינים אחרים במשפחה שאורכו של הגדול מביניהם יכול להגיע ל-130 ס"מ.
הגוף והצוואר שחורים, על הצוואר יש עיגול צהוב גדול מאוד ומסביבו עיגול לבן דק. המקור צהבהב עם פסים שחורים והקסדה חומה. הקלאו אוכל תאנים, פירות וחרקים. הוא חי באזורים גבוהים יחסית, בגובה של כ-1,100 מטרים מעל פני הים. הקלאו הוא עוף חברותי, להקות של קלאויי סולאווסי נצפו בקבוצות של כעשרים פרטים. נוסף על כך, בעת הקינון, שאר חברי הלהקה שבה נמצא הזוג מסייעים לזוג.
מאפיינים > קינון

עונת הרבייה נצפתה בשני קינים של תת-המין Penelopides exarhatus exarhatus מחודש אפריל עד יוני. הנקבה כולאת את עצמה בקן למשך כחודשיים או שלושה חודשים. היא דוגרת על הביצים במשך כ-16–19 ימים, בעוד הזכר מביא לה ולגוזלים אוכל. גודל התטולה בממוצע הוא שתי ביצים. לעיתים כשלושה קלאויים נוספים אוספים בשביל הנקבה אוכל או משמשים כשומרים על הטריטוריה של הזוג שגודלה יכול להגיע ל-139 דונם. רוב המזון שלהם בתקופת הרבייה הוא פירות (כ-85%). בתקופת הקינון הזכר מביא לנקבה מזון.
תת-מינים

Rhabdotorrhinus exarhatus sanfordi - מרכז, מזרח ודרום סולאווסי, מונא איילנד ובוטון.
Rhabdotorrhinus exarhatus exarhatus - צפון סולאווסי.
הערות שוליים

↑  קלאו צהוב-ראש באתר הרשימה האדומה של IUCN
קרדיצה (כדורסל)

מועדון כדורסל א.ס.ק. קרדיצאס (ביוונית: Α.Σ.Κ. Καρδίτσας K.A.E), הוא מועדון כדורסל יווני מקרדיצה המשחק בליגת העל היוונית בכדורסל.
היסטוריה

א.ס.ק. קרדיצאס נוסדה בשנת 2006 כתוצאה ממיזוג בין המועדונים א.ס. קרדיצאס ואמילה קרדיצאס. שני המועדונים הם בעצמם מיזוגים של המועדונים איאדה קרצידאס ומועדון ספורט קרדיצאס, וג.ס. קרדיצאס, אנאגניסי קרדיצאס ואמילה קרדיצאס (בהתאמה).
בשנים הראשונות שיחקה קרדיצה בליגות המקומיות, והתנדנדה בין הליגה החמישית והשישית במדינה. בעונת 2013/14 עלתה הקבוצה לליגה הרביעית, ושנתיים לאחר מכן העפילה לליגה השלישית. בעונת 2016/17, לאחר עונה אחת בלבד בליגה B, העפילה הקבוצה לליגה השנייה. ב-2021 הצטרף לקבוצה סנטר נבחרת יוון בכדורסל לשעבר יואניס בורוסיס (שנולד בעיר החל את דרכו בקבוצת הנוער של ג.ס. קרדיצאס), והוא הוביל אותה לאליפות הליגה בעונת 2021/22 ולעלייה ראשונה בהיסטוריה לליגת העל היוונית בכדורסל.
בורוסיס, שפרש ממשחק לאחר הזכייה באליפות, מונה לנשיא המועדון ועל שמו נקרא אולם הספורט החדש של הקבוצה.
עונה אחר עונה

| עונה | רמה | ליגה | מקום | מאזן |
| --- | --- | --- | --- | --- |
| 2014/15 | 4 | ליגה C | 8 | 14–12 |
| 2015/16 | 4 | ליגה C | 2 | 20–2 |
| 2016/17 | 3 | ליגה B | 2 | 24–6 |
| 2017/18 | 2 | ליגה A2 | 10 | 14–16 |
| 2018/19 | 2 | ליגה A2 | 4 | 17–15 |
| 2019/20 | 2 | ליגה A2 | 5 | 11–10 |
| 2020/21 | 2 | ליגה A2 | 8 | 10–10 |
| 2021/22 | 2 | ליגה A2 | 1 | 24–4 |
| 2022/23 | 1 | ליגה A1 | 10 | 5–17 |
שחקנים בולטים

יוון יואניס בורוסיס
ארצות הברית ג'יימס בייטמון
ארצות הברית שאק ביוקנן
הערות שוליים

↑  Ιστορία, א.ס.ק. קרדיצאס, [היסטוריה] (ביוונית)
↑  Καρδίτσα: Το νέο κλειστό γυμναστήριο της πόλης θα μετονομαστεί σε «Γιάννης Μπουρούσης»!, bankingnews.gr, [קרדיצה: האולם המקורה החדש של העיר יקבל את השם "יאניס בורוסיס"!], ‏26 באוגוסט 2022 (ביוונית)
קיר (ארם)

קיר מופיע בתנ"ך, כמקום מוצא הארמים, אליו הוגלו חזרה על ידי אשור.
בתנ"ך

הנביא עמוס מציין שהארמים היו במקור מקיר, באומרו: ”הלוא את ישראל העליתי מארץ מצרים ופלשתיים מכפתור וארם מקיר” (ספר עמוס, פרק ט', פסוק ז')
הנביא עמוס גם מנבא על חורבן דמשק והגליית הארמים לקיר: ”ושברתי בריח דמשק והכרתי יושב מבקעת און ותומך שבט מבית עדן וגלו עם ארם קירה” (ספר עמוס, פרק א', פסוק ה') בספר מלכים מסופר על חורבן דמשק על ידי תגלת-פלאסר השלישי: ”ויעל מלך אשור אל דמשק ויתפשה ויגלה קירה ואת רצין המית” (ספר מלכים ב', פרק ט"ז, פסוק ט').
בספר ישעיהו, פרק כב, מופיעים הפסוקים ”כי יום מהומה ומבוסה ומבוכה לה' אלוהים צבאות בגיא חזיון מקרקר קר ושוע אל ההר. ועילם נשא אשפה ברכב אדם פרשים וקיר ערה מגן” (ספר ישעיהו, פרק כ"ב, פסוק ה'). יש המזהים את קיר אשר "ערה מגן" עם קיר מוצא הארמים. במיוחד, ישנם המתקנים את "אדם" ל"ארם" באופן המחזק את הקשר של "קיר" עם קיר מוצא הארמים. יש המייחסים גם את "קר" בפסוק הקודם אל קיר מוצא הארמים, ואחרים דוחים זיהוי זה.
זיהוי

רוב תרגומי התנ"ך העתיקים תרגמו את קיר כקיריני, אך תרגום זה אינו מתאים למקום שהיה מוצא הארמים או שאליו הם הוגלו על ידי מלך אשור. לא נמצאו מקורות חיצוניים למקרא המזכירים את קיר, והקטעים מהכתובות האשוריות על כיבוש דמשק בידי תגלת פלאסר השלישי לא שרדו. בהתאם לכך כתוב באנציקלופדיה המקראית שאין זיהוי למקומה של "קיר". היו שטענו על סמך הפסוק בישעיהו שיש לחפש את קיר ליד עילם, אך אחרים שללו זאת וטענו שמדובר על עמים שונים שלחמו בצבא האשורי. אחרים טענו שקיר היא השם הארמי של אור. אדוארד ליפינסקי זיהה את קיר מוצא הארמים עם קיר המוזכרת באחד מכתבי אמר, בה מכונה מלך אמר גם כמלך אנשי ארץ קיר. עדיה חורון זיהה את "קיר" כטעות העתקה של "קיד", היא כיזוואתנה, בעקבות הדמיון בין האותיות העבריות העתיקות ד' ור'. יואל אליצור מזהה את קיר באזור של הית (אותו הוא מזהה כ"איהי דקירא") ודורמסקנין המוזכרות בתלמוד. לטענתו, דורמסקנין מאזכרת את דמשק ממנה הגיעו תושבי דורמסקנין.
הערות שוליים

1 2  אנציקלופדיה מקראית, כרך ז', עמ' 177, ערך "קיר"
↑  יואל אליצור, מקום בפרשה, ידיעות ספרים, תשע"ד, עמוד 234
1 2 3  Edward Lipiński, The Aramaeans: Their Ancient History, Culture, Religion, 2000, Leuven, Peeters Publishers, pages 40-45
↑  ע. ג. חורון, קדם וערב, דביר, 2000, עמ' 301. חורון נותן כדוגמה גם חילופי ז־ד־ת בשם העיר חדרך, הנקראת "חזרך" בכתובת זכור וחֿתריכַּ במקורות אשוריים.
↑  יואל אליצור, מקום בפרשה, ידיעות ספרים, תשע"ד, עמוד 240
↑  יואל אליצור, קיר מולדת הארמים: מבט חדש, שנתון לחקר המקרא והמזרח הקדום, כרך כא (תשע"ב), עמ' 141-152
קנט (וושינגטון)

| --- | --- |

 מדינה:  ארצות הברית ארצות הברית
 מדינה:  וושינגטון (מדינה) וושינגטון
 ראש העיר:  Dana Ralph
 רשות מחוקקת:  Kent City Council 
 תאריך ייסוד:  1890
 על שם:  קנט 
 שטח:  89.14 קמ"ר
 גובה:  13-152 מטרים
 אוכלוסייה:  ‏
  ‑ בעיר:  132,319 (דירוג: 210 בארצות הברית, 2019)
  ‑ צפיפות:  1,513.75 נפש לקמ"ר (2019)
 קואורדינטות:  47°22′58″N 122°13′37″W﻿ / ﻿47.382777777778°N 122.22694444444°W﻿ / 47.382777777778; -122.22694444444 
 אזור זמן:  UTC-8
 https://kentwa.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קנט(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קנט(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קנט(למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קנט  he tabBackground:;tabBorder:#aaa;defaultTab:0;
 
קנט (באנגלית: Kent) היא העיר השישית בגודלה במדינת וושינגטון שבארצות הברית הממוקמת במחוז קינג. נכון לשנת 2019, אוכלוסיית העיר משוערת בכ-132,000 תושבים.
מבחינה כלכלית, המעסיקים המרכזיים ביותר בעיר הם אמזון, אלסקה איירליינס, בואינג (אשר הקימה מפעל משמעותי בעיר בשנת 1964) ובלו אוריג'ין.בעיר ישנה גם תעשיית פלדה ומתכות משמעותית. שהחלה לפעול בתחילת המאה ה-20.
היסטוריה

ההתיישבות האירופאית החלה בקנט בשנות ה-50 של המאה ה-19. בשנת 1870 כבר גרו בעיר כ-277 תושבים. בעשורים שלאחר מכן החקלאות והכלכלה המקומיות התחזקו משמעותית וההתיישבות נהפכה אט-אט למרכז כלכלי בפני עצמו. קנט הוכרזה כעיר בשנת 1890, והיא העיר השנייה שהוקמה במחוז לאחר סיאטל. צמיחה משמעותית נוספת חלה לאחר מלחמת העולם השנייה, ועם תחילת פעילות בואינג בשנת 1964.
ערים תאומות

הרפובליקה העממית של סין יאנגג'ואו, הרפובליקה העממית של סין
קגושימה

קגושימה (ביפנית: 鹿児島市 – קגושימה-שי) היא בירת מחוז קגושימה והעיר הגדולה ביותר במחוז, השוכנת בקצה הדרום-מערבי של האי קיושו ביפן. העיר זכתה לכינוי "נאפולי של המזרח" בשל מיקומה על המפרץ (קלדרת איירה), מזג האוויר החם והר געש השכבתי סקורג'ימה.
נכון ל-2010 מתגוררים בקגושימה 605,855 תושבים, צפיפות אוכלוסייה של 1,107 תושבים לקמ"ר. שטח העיר הוא 456.71 קמ"ר. ב-2003 היה שטחה 289.91 קמ"ר והתגוררו בה 554,136 תושבים, אבל בין 2003 ל-2005 שטחה כמעט והוכפל כאשר צורפו אליה חמש עיירות: קורייאמה, מאצומוטו, קיירה, סקורג'ימה ויושידה.